ອີຣ່ານ ກ່າວວ່າ ການຍິງລູກສອນໄຟ ຂອງຕົນ ບໍ່​ໄດ້​ລະ​ເມີດ ຂໍ້ຕົກລົງນິວເຄລຍ
ກະຊວງ​​ການ​ຕ່າງປະ​ເທດ ຂອງ​ສະຫະລັດ ​ໄດ້​ສະ​ແດງຄວາມ​ເປັນ​ຫວ່ງ​ ຕໍ່​ການ​ຍິງທົດ​ລອງ ລູກສອນ​ໄຟ ທີ່​ອີ​ຣ່ານ ກ່າວ​ວ່າ ມີ​ຂຶ້ນ​ໃນ​ວັນ​ອັງຄານ ​ແລະ​ວັນ​ພຸດ​ຜ່ານ​ມາ​ນີ້.
ອີຣ່ານ ໄດ້ກ່າວໃນວັນພະຫັດມື້ນີ້ວ່າ ໂຄງການລູກສອນໄຟຂອງຕົນ ແລະການທົດລອງໃນສັບປະດານີ້ ບໍ່ໄດ້ລະເມີດພັນທະຂອງຕົນ ພາຍໃຕ້ຂໍ້ຕົກລົງນິວເຄລຍທີ່ໄດ້ບັນລຸໃນປີກາຍນີ້ ກັບກຸ່ມ 6 ປະເທດ ມະຫາອຳນາດຂອງໂລກ ອົງການຂ່າວຂອງທາງການອີຣ່ານ ໄດ້ອ້າງເອົາຄຳເວົ້າຂອງທ່ານ Hossein Jaberi-Ansari ໂຄສົກກະຊວງການຕ່າງປະເທດອິຣ່ານ ທີ່ວ່າ ອິຣ່ານຍັງຈະສືບຕໍ່ໂຄງການລູກສອນໄຟຂອງຕົນ ແລະນັ້ນແມ່ນດຳເນີນໄປຢ່າງຖືກຕ້ອງຕາມກົດໝາຍແລະຢູ່ໃນລັກສະ ນະການປ້ອງກັນຕົວ ກະຊວງການຕ່າງປະເທດຂອງສະຫະລັດ ໄດ້ສະແດງຄວາມເປັນຫວ່ງ ຕໍ່ການທົດລອງລູກ ສອນໄຟ ທີ່ອີຣ່ານໄດ້ກ່າວວ່າ ມີຂຶ້ນໃນວັນອັງຄານແລະວັນພຸດຜ່ານມານີ້ ທ່ານ John Kirby ໂຄສົກກະຊວງການຕ່າງປະເທດສະຫະລັດ ໄດ້ກ່າວວ່າ ທ່ານ Kirby ໄດ້ກ່າວວ່າ ລັດຖະມົນຕີການຕ່າງປະເທດທ່ານ John Kerry ໄດ້ຍົກເອົາບັນຫານີ້ຂຶ້ນມາໂອ້ລົມ ໃນວັນພຸດວານນີ້ ກັບທ່ານ Javad Zarif ລັດຖະມົນຕີການຕ່າງປະເທດອິຣ່ານ ແຕ່ວ່າອົງການຂ່າວຂອງນັກສຶກສາອິຣ່ານ ໄດ້ກ່າວໃນວັນພະຫັດ ມື້ນີ້ວ່າ ທ່ານ Kerry ໄດ້ສົ່ງອີແມລ ໄປຫາທ່ານ Zarif ຂໍສົນທະນາ ຫາລືທາງໂທລະສັບ ແຕ່ວ່າ ມັນບໍ່ໄດ້ເກີດຂຶ້ນ ເພາະວ່າ ທ່ານ Zarif ພວມຢູ່ໃນລະຫວ່າງການຢ້ຽມຢາມຢ່າງເປັນທາງການ ຂໍ້ຕົກລົງນິວເຄລຍ ທີ່ໄດ້ເຈລະຈາໂດຍສະຫະລັດແລະ 5 ປະເທດ ມາຫາອຳນາດຂອງໂລກບໍ່ໄດ້ເກືອດຫ້າມ ການທົດລອງລູກສອນ ໄຟ ຊຶ່ງພາໃຫ້ມີການຮັບຮອງເອົາມະຕິສະບັບໃໝ່ຂອງສະພາ ຄວາມໝັ້ນຄົງ ທີ່ຮຽກຮ້ອງໃຫ້ອິຣ່ານ ບໍ່ໃຫ້ເອົາບາດກ້າວໃດໆໃນການປະຕິບັດງານທີ່ພົວພັນກັບໂຄງການລູກສອນໄຟ ທີ່ອອກແບບເພື່ອໃຫ້ສາມາດບັນທຸກຫົວລະເບີດນິວເຄລຍ ຮວມທັງການທົດລອງທີ່ໃຊ້ລະບົບເທັກໂນໂລຈີຂອງລູກສອນໄຟນຳດ້ວຍ